open-index/open-wikipedia-markdown huggingface dataset:
Margarita II

**Margarita II**  (; g. 1940 m. balandžio 16 d. Kopenhagoje, Amalienburgo rūmuose) – Danijos karalienė, valdžiusi 1972–2024 m.

2023 m. gruodžio 31 d. karalienė paskelbė 2024 m. sausio 14 d. atsisakysianti karalienės titulo ir sostą perduosianti sūnui Frederikui, turėsiančiam Frederiko X titulą.

## Biografija

Tėvas – Danijos karalius Frederikas IX, motina – Švedijos princesė Ingrida. Pakrikštyta 1940 m. gegužės 14 d. Navalio bažnyčioje. 1967 m. birželio 10 d. ištekėjo už prancūzų diplomato Henri de Laborde de Monpezat.

1972 m. sausio 14 d., mirus Margaritos tėvui karaliui Frederikui IX, jai atiteko Danijos karalienės sostas. Margarita II yra antroji Danijos karalienė moteris.

## Šaltiniai
Jegorlykas

**Jegorlykas** () – upė Rusijoje, Stavropolio krašte ir Rostovo srityje; Vakarų Manyčiaus kairysis intakas. Prasideda Stavropolio aukštumoje į pietryčius nuo Stavropolio. Teka daugiausia šiaurės kryptimi, žemupyje trumpame ruože sudaro sieną su Kalmukija. Įteka į Vakarų Manyčiaus Proletarsko tvenkinį.

Aukštupyje, ties Sengilejevsku Jegorlyką kerta užtvanka, dalis vandens nuteka į Sengilejevsko ežerą. Žemupyje įrengta Novotroicko hidroelektrinė ir tvenkinys. Upės vanduo naudojamas drėkinimui. Nevinomysko kanalu iš Kubanės dalis vandens perduodama Jegorlykui.

## Šaltiniai
Likankaburas

**Likankaburas** (, ) – simetriškos formos ugnikalnis-stratovulkanas pietinėje sienos tarp Čilės ir Bolivijos dalyje, Andų kalnyne. Krateris apie 400 m pločio, su 70x90 m dydžio ežeru, kuris būna užšalęs beveik visus metus. Šis ežeras yra vienas aukščiausiai esančių planetoje ir turintis planktono, nors temperatūros jame gali siekti iki -30 °C. 5920 m aukščio.

Paskutinis išsiveržimas buvo holocene. Geologiniai duomenys rodo, kad tuomet išsiveržusi lava nutekėjo 6 km į šiaurės rytus ir pietvakarius nuo ugnikalnio, o ankstesnių išsiveržimų lava bei piroklastai randami už atitinkamai 15 ir 12 km nuo viršūnės. Viršūnėje išlikę Inkų imperijos griuvėsių, kas įrodo, kad per pastaruosius 500–1000 metų didelių išsiveržimų Likankabure nebuvo.

*Licancabur* buvo vietinių indėnų naudojamas žodis, skirtas apibūdinti taip pat to regiono žmonėms, kaip ir ugnikalniui.

## Nuorodos
* Daugiau informacijos apie Linkakaburą su nuotraukomis, anglų k.
Jelogujis

**Jelogujis** () – upė Rusijoje, Sibire, Krasnojarsko krašte; Jenisiejaus kairysis intakas. Prasideda dviem ištakomis Obės–Jenisiejaus vandenskyroje. Teka į rytus vakariniu Vakarų Sibiro lygumos pakraščiu. Slėnyje gausu pelkių.

Didžiausi intakai: Kelogas (kairysis), Didžioji Sigovaja, Tyna (dešinieji).

Jelogujis laivuojamas nuo Kelogo gyvenvietės (170 km nuo žiočių). Upe seniau plukdytas miškas.

## Šaltiniai
Arenalis

**Arenalis** () – aktyvus, andezitinio tipo stratovulkanas Kosta Rikoje, Alachuelos provincijoje, Arenalio ugnikalnio nacionaliniame parke, apie 90 km nuo San Chosė. 1670 m aukščio. Taip pat buvo vadinamas tokiais pavadinimais kaip *Costa Rica Rio Frio*, *Canastos*, *Cerro de los Guatusos*.

Arenalis yra jauniausias ir aktyviausias Kosta Rikos ugnikalnis, bent 4000 metų senumo. Pirmą kartą rimčiau ištirtas 1937 m. ekspedicijos į viršūnę.

Buvo neaktyvus apie 400 metų, su augalija ant šlaitų, iki 1968 m. liepos 29 d. žemės drebėjimo sukelto išsiveržimo, besitęsusio kelias dienas, sunaikinusio Arenalio miestą (žuvusiųjų skaičius 87) ir viską gretimose apylinkėse, žalos patirta iki 232 km² ploto regione. Išsiveržimo metu taip pat susiformavo trys nauji aktyvūs krateriai ir ugnikalnis iki šiol labai aktyvus.

Išsiveržimai dažni (kartais kas 5-10 min.), bet nestiprūs, Strombolio tipo, galimi stebėti iš saugaus atstumo, dėl ko Arenalis yra populiari turistų atrakcija, su ypatingai gražiu reginiu naktimis. Kalno viršūnė dažniausiai slepiasi debesyse, ugnikalnis šildo keletą karštųjų versmių, taip pat mėgiamų turistų.

Paskutinis didesnis išsiveržimas įvyko 2006 m.

## Nuorodos
* Arenal Volcano, Costa Rica (Anglų)
* Vėliausios Arenalio išsiveržimų nuotraukos
* Apie Arenalio ugnikalnį
Laskaras

**Laskaras** () – aktyvus ugnikalnis Čilėje, Andų kalnuose, Antofagastos regione, 70 km į pietryčius nuo San Pedro de Atakamos. Aukštis 5154 m. Ugnikalnį supa dar keli ugnikalniai (Akamaračis, Čilikesas) ir Lechijos lagūna. Andezitinis stratovulkanas turi 6 kraterius. Periodiškai vyksta silpnesni ir stipresni išsiveržimai. Pats galingiausias žinomas išsiveržimas įvyko 1993 m., kai piroklastų srautai nusidriekė 8,5 km, o pelenai krito net Buenos Airėse. Laskaras paskutinį kartą išsiveržė 2006 m. balandžio 18 d.

## Nuorodos
* Ugnikalnių duomenų bazė
Tachumulkas

**Tachumulkas** () – užgesęs ugnikalnis (stratovulkanas) Gvatemaloje, San Markoso departamente, Kordiljerose, Siera Madrės kalnagūbryje. Aukštis 4220 m (aukščiausias ugnikalnis Gvatemaloje ir Centrinėje Amerikoje). Paskutiniai išsiveržimai vyko XIX a. (tačiau nė vienas pranešimas nepatvirtintas).

## Nuorodos
* Ugnikalnių duomenų bazė
Orleano Loiret Basket

**Orleano Loiret Basket** – Prancūzijos krepšinio klubas, įsikūręs Orleano mieste. Klubas dalyvauja LNB lygoje.

Sėkmingiausias ekipos sezonas buvo 2006 m., kuomet laimėjo Pro B čempionatą bei pakilo į aukščiausią šalies lygą, ir sugebėjo patekti į Prancūzijos nacionalinės taurės finalą, kuriame pralaimėjo Dižono JDA ekipai.

## Pasiekimai

* **[[Coupe de France de basket-ball|Prancūzijos taurės]] laimėtojai:** 2010
Veles Sarsfildas

**Veles Sarsfildas** () – kvartalas, esantis vakarinėje Argentinos sostinės Buenos Airių dalyje. 

Kvartalas apribotas *Segurola, Juan Agustín García, Lope de Vega, Juan B. Justo, Corro, Medina, Juan Bautista Alberdi* ir *Mariano Acosta* gatvių. Kvartalas pavadintas argentiniečių teisininko Dalmacio Vélez Sársfield garbei. Vyrauja neaukšti namai, pastatyti daugiausia XX a. pr. Yra keletas nedidelių gamyklų. Nors kvartalo vardu yra pavadintas Vélez Sársfield futbolo klubas, iš tiesų jis žaidžia gretimame Linjerso kvartale.
Mudvayne

**Mudvayne** buvo amerikiečių metalo grupė, susikūrusi 1996 metais Peorijoje, Jungtinėse Valstijose. Ji yra žinoma dėl savo eksperimentinės muzikos bei neįprastų, aštrių grupės narių sceninių įvaizdžių. „Mudvayne“ visame pasaulyje yra pardavusi daugiau kaip 6 milijonų savų įrašų kopijų ir beveik 3 milijonus vien Amerikos Valstijose. Nuo 2010 m. grupė buvo neveikli, kadangi jos nariai dirbo su kitais projektais, bei koncertavo per kitų pasirodymus, tad tais pačiais metais ir iširo. Pagrindinis vokalistas Chad Gray 2015 m. užsiminė, kad grupės sugrįžimas nėra numatytas. 

## Grupės sudėtis

;Buvę nariai
* Chad Gray – vokalistas (1996–2010)
* Greg Tribbett – gitaristas (1996–2010)
* Shawn Barclay – bosistas (1996–1998)
* Ryan Martinie – bosistas (1998–2010)
* Matthew Mcdonough – būgnininkas (1996–2010)

## Diskografija

**Studijiniai albumai**

* *[[Lethal Dosage 50 (Mudvayne albumas)|Lethal Dosage 50]]* (2000) (Epic Records)
* *[[The End of All Things to Come]]* (2002) (Epic Records)
* *[[Lost and Found]]* (2005) (Epic Records)
* *[[The New Game]]* (2008) (Epic Records)
* *[[Mudvayne (albumas)|Mudvayne]]* (2009) (Epic Records)

## Nuorodos

* Mudvayne last.fm svetainėje
* Mudvayne Discogs svetainėje
Sero Asulis

**Sero Asulis** () – aktyvus ugnikalnis (stratovulkanas) centrinėje Čilėje, Anduose, Maulės regione, į pietus nuo Deskabesado Grandės ugnikalnio. Aukštis 3788 m. Krateris 0,5 km skersmens. Ugnikalnis galingai išsiveržė 1932 m., išmesdamas 9,5 km³ piroklastų. Paskutinis išsiveržimas įvyko 1967 m.

## Nuorodos
* Ugnikalnių duomenų bazė
Tupungatitas

**Tupungatitas** () – aktyvus ugnikalnis (stratovulkanas) Čilės (Santjago regionas) ir Argentinos (Mendosos provincija) pasienyje, Andų kalnuose, 8 km į pietus nuo Tupungato ugnikalnio. Aukštis 5913 m. Paskutiniai išsiveržimai vyko: 1959, 1960, 1964, 1980, 1986 m.

## Nuorodos
* Ugnikalnių duomenų bazė
Stratovulkanas

**Stratovulkanas** – ugnikalnio tipas. Stratovulkanai būna kūgio formos, masyvūs, palyginus simetriški, paprastai stačios viršūnės, bet nuolaidesniais šlaitais; susiformuoja palaipsniui iš daug sluoksnių sustingusios lavos, piroklastų bei vulkaninės kilmės pelenų. Tokiems ugnikalniams būdingi periodiški, dažnai sprogimo pobūdžio išsiveržimai, jų lava paprastai būna klampi ir palyginus greitai atvėsusi sustingsta ant paties ugnikalnio ir netoli jo, dažni daug pavojingesni piroklastai. Stratovulkanų magma yra rūgštinė.

Stratovulkanai dažni subdukcijos zonose ties tektoninių plokščių ribomis, dauguma jų yra Ugnies žiede. Šie stratovulkanai ypatingai pavojingi dėl didelio slėgio sukeltų išsiveržimų su gausiais piroklastais. Tokių ugnikalnių klampi magma sunkiai praleidžia besikaupiančias dujas, galiausiai dujos prasiveržia su didele jėga. Tokių ugnikalnių išsiveržimų pavyzdžiai – Šv. Elenos kalnas, Pinatubas, Vezuvijus, Krakatau, Ruapehu, Tambora, Taupas.
Kartala

**Kartala** () – aktyvus ugnikalnis (skydinis vulkanas) Indijos vandenyne, Komorų salose, Grand Komoro salos pietinėje dalyje. Aukštis 2361 m (aukščiausia šalies vieta). Ugnikalnio šlaitai iki 1800 m aukščio apaugę tropiniais miškais, aukščiau vyrauja krūmynai. Kartalos ugnikalnis nuo XIX a. išsiveržė virš 20 kartų. Dažni išsiveržimai suformavo 3-4 km pločio kalderą. Smarkus išsiveržimas įvyko 2005 m. balandį. Ugnikalnis paskleidė daug pelenų, išdžiovino kalderoje susidariusį ežerą. Paskutinis išsiveržimas įvyko 2006 m. gegužės 29 d.

## Nuorodos
* Ugnikalnių duomenų bazė
Esteris

**Esteris** – organinis junginys, turintis R1–COOR2 funkcinę grupę (R1, R2 – radikalai, gali būti vienodi arba skirtingi). Esteriai gaunami alkoholiams reaguojant su karboksirūgštimis.

## Gavimo schema
: R1COOH+ R2OH ↔ R1COOR2 + H2O

Šios reakcijos vykimo sąlyga yra stiprios rūgšties, pvz., H2SO4, arba vandens atėmėjo, pvz., bevandenis vario (II) sulfatas, dalyvavimas. Ši esterių susidarymo reakcija vadinama *Fišerio esterifikacijos reakcija*.

Riebalai – glicerolio ir riebalų rūgščių esteriai.

Gaminamo esterio išeiga padidėja naudojant vandenį sugeriančias medžiagas (pvz., koncentruotą H2SO4) arba nuolat iš reakcinio mišinio pašalinant pasigaminantį esterį.

## Nomenklatūra
IUPAC nomenklatūroje esterių galūnė yra *-atas*. Pvz.:
* C2H5COOC2H5 – etilpropano**atas**
* CH3COOCH3 – metilacet**atas**
* CH3COOCH2CH2CH2CH2CH3 – pentilacet**atas**

## Fizikinės savybės
# Lengvesni už vandenį
# Lakūs.
# Aliejingos konsistencijos
# Nedidelės molekulinės masės esteriai tirpūs vandenyje, o didelės – netirpūs.
# Malonaus kvapo skysčiai, pvz.:
## Etilbutanoatas – ananasų kvapo.
## Izopentiletanoatas – kriaušių kvapo.
## Metilbutanoatas – obuolių kvapo.
## Izobutiletanoatas – bananų kvapo.
## Etilmetanoatas – romo kvapo.

## Cheminės savybės
Esteriai hidrolizuojasi. Hidrolizė vykdoma rūgščioje terpėje:
: CH3COOCH3 + H2O ↔ CH3COOH + CH3OH

Galima hidrolizuoti ir šarmais, kaitinant:
: CH3COOCH3 + NaOH → CH3COONa + CH3OH
 
: CH3COONa + H2SO4 → CH3COOH + NaHSO4

## Panaudojimas
# Kvepalų gamybai.
# Kosmetikos gamybai.
# Maisto pramonėje.
# Medicinos preparatų gamybai.
# Lakų gamybai.
Ugnies žiedas

**Ugnies žiedas** - regionas Ramiojo vandenyno pakrantėse, pasižymintis žemės drebėjimų ir ugnikalnių išsiveržimų gausa (geologinis aktyvumas). Šiame regione įvyksta 90 % visų pasaulio žemės drebėjimų bei 81 % pasaulio ugnikalnių išsiveržimų.

Ugnies žiedas susiformavęs dėl tektoninių plokščių judėjimo ir santykio. Rytinėje Ugnies žiedo dalyje Naskos plokštė ir Kokosų plokštė slenka gylyn po į vakarus judančia Pietų Amerikos plokšte (subdukcija). Dalis Ramiojo vandenyno plokštės ir maža Chuano de Fukos plokštė lenda po Šiaurės Amerikos plokšte. Šiaurinėje Ugnies žiedo dalyje į šiaurės vakarus judančios Ramiojo vandenyno plokštės kraštas eina po Aleutų salomis, o vakaruose ties Kamčiatkos pusiasalio ir Kurilų salų sudaroma arka po Ochotsko plokšte. Pietinė Ugnies žiedo dalis sudėtingesnė dėl įvairių mažų tektoninių plokščių susidūrimų su Ramiojo vandenyno plokšte. Piečiausia Ugnies žiedo dalis eina prie Antarktidos, kur yra daug didelių ugnikalnių, įskaitant ir Erebusą, piečiausią aktyvų pasaulio ugnikalnį.

Rytinėje Azijos dalyje po žemynine plokšte panyra Ramiojo vandenyno ir Filipinų plokštės. Jų sandūroje susidarė giliavandenės įdubos, iškilo salų virtinės. Litosferos plokščių ribomis eina seisminės juostos. Alpių-Himalajų kalnų juostoje žemės pluta stora, ugnikalniai nesiveržia, bet žemės drebėjimai - dažnas reiškinys. Aktyviausia Ramiojo vandenyno seisminė juosta. Čia dažnai veržiasi ugnikalniai, vyksta žemės drebėjimai. Ši Azijos dalis priskiriama Ramiojo vandenyno ugnies žiedui.
Pizmonim

**Pizmonim** () - tradicinės žydų dainos ir melodijos skirtos Dievo garbinimui. Jos dainuojamamos per žydų religines šventes - apipjaustymą, bar micva, vestuves, šabatą ir kitas šventes. Visos pizmonim dainos dainuojamos hebrajų kalba.
Brolių Grimų pasakos

**Brolių Grimų pasakos** („**Grimų pasakos**“; „**Kinder- und Hausmärchen**“, KHM) – tautosakos antologija. Surinko bei išleido Broliai Grimai.
Pasakų rinkimą 1803 m. paskatino brolių Grimų pažintis Marburgo universitete su Romantikos tyrinėtoju Clemens Brentano ir Achim von Arnim, kurie sužadino brolių smalsumą ir susidomėjimą pasakomis.

## Nuorodos
* Grimų pasakos Gutenbergo projektas
Nioso ežeras

**Nioso ežeras** (*Nyos*) – kraterinis ežeras neaktyviame ugnikalnyje Šiaurės vakarų provincijoje, Kamerūne, Kamerūno vulkaninėje linijoje. Ežero vandenis sulaiko natūraliai susiformavusi vulkaninės kilmės užtvanka, kurios siauriausioje vietoje siena yra 40 m aukščio ir 45 m storio. Po ežeru slūgso magma, išskirianti į vandenį anglies dvideginį. Niosas yra vienas iš trijų žinomų anglies dvideginio prisotintų ežerų pasaulyje (kiti yra už 100 km esantis Monuno ežeras bei Kivu ežeras Ruandoje).

1986 m. rugpjūčio 21 d. iš ežero išsiskyrė didelis CO2 debesis ( – ežero išsiveržimas), uždusinęs iki 1800 vietinių gyvenviečių žmonių bei 3500 gyvulių. Po šios katastrofos mokslininkai pasiūlė įrengti ežere penkis vamzdžius CO<sub>2</sub> pašalinimui, tačiau šiuo metu įrengtas tik vienas.

Kitas su ežeru siejamas pavojus – tikėtinas natūraliosios užtvankos sugriuvimas dėl erozijos poveikio uolienai ir galimų žemės drebėjimo atvejų, 10–20 metų laikotarpyje, jei nebus imtasi priemonių. Tokiu atveju iš ežero nutekėtų iki 50 mln m³ vandens į regioną, kuriame šiuo metu gyvena apie 10 000 žmonių. Kamerūno vyriausybė neigia, kad silpnėjanti ežero sienos dalis kelia grėsmę.

## Nuorodos
* Nioso ir Monoun ežerų tyrimai 
* Informacija apie Nioso išsiveržimą
Gravelino BCM

**Gravelino BCM** – Prancūzijos krepšinio komanda iš Gravelino, žaidžianti LNB lygoje.

2003–2007 m. klube rungtyniavo lietuvis Dainius Adomaitis.

## Pasiekimai

* 2005 m. Prancūzijos taurės laimėtojai
* 2011, 2013 m. Semaine des As laimėtojai

## Nuorodos

* LNB lygos svetainė
Hašišo aliejus

**Hašišo aliejus** – narkotinė medžiaga, tam tikru būdu žmonių vartojimui paruoštos kanapės.

Tai skysta tirštoka gelsva ar rusva medžiaga, kartais labai degi, dėl to gamybos metu kyla gaisro pavojus.

Gali būti rūkoma arba dedama į maistą. Tai gan naujas, supaprastintas hašišo gamybos būdas. Kanapės apdirbamos organiniais tirpikliais ir gaunama aliejinga savito kvapo medžiaga sudėtimi panaši į hašišą, skirtumas tas, kad išlieka ir dalis gamyboje naudotų tirpiklių, kurie dažnai gali būti gana kenksmingi.
Dižono JDA

**Dižono JDA** – Prancūzijos krepšinio klubas, žaidžiantis LNB lygoje.

## Pasiekimai
* 2006 m. Prancūzijos taurės laimėtojai
* 2004 m. Semaine des As laimėtojai

## Nuorodos
* LNB lygos svetainė
* Klubo fanų svetainė
Krateris

**Krateris** – daugeliui ugnikalnių būdingas dažniausiai viršūnės elementas. Tai paprastai apvalios formos, įvairaus dydžio įdubimas, kurio viduje yra viena ar daugiau angų, pro kurias išsiveržia magma. Krateriai gali būti labai dideli ir labai gilūs. Per kai kuriuos ypatingai didelius išsiveržimus ugnikalnio magmos židinys gali smarkiai ištuštėti, dėl ko įgriuvus viršutiniam sluoksniui, susiformuoja kaldera.

Daugumoje ugnikalnių krateris yra viršūnėje, susiformavęs iš vulkaninės kilmės nuosėdų – lavos, piroklastų. Tokie ugnikalniai paprastai būna kūgio formos. Krateriai gali būti taip pat ugnikalnių šlaituose (). Kai kuriuose krateriuose susikaupus lietaus arba sniego vandeniui, susidaro krateriniai ežerai.

Yra ugnikalnių, sudarytų vien tik iš kraterio, be žymaus pakilimo nuo žemės paviršiaus, pvz., *maar* tipo ugnikalniai. Tokie krateriai suformuoja, kai magma kyla per vandens prisotintas uolienas ir sukelia ultravulkaninį išsiveržimą (); tokie krateriai dažnai būna lygumose toliau kitų ugnikalnių. Kraterių taip pat yra identifikuota Mėnulyje, Marse, Veneroje ir Ijo.
Julija Savičeva

**Julija Savičeva** (rus: * Юлия Савичева*; g. 1987 m. vasario 14 d. Zauralyje) – Rusijos popdaininkė. Dalyvavo 2004 m. Eurovizijos dainų konkurse, kuriame užėmė 11 vietą.

2003 m. J. Savičeva dalyvavo realybės šou „Žvaigždžių fabrikas-2", nors laimėti jai nepavyko, bet po šou Julija pradėjo lipti karjeros laiptais. Dabar ji viena populiariausių Rusijos dainininkių.

## Diskografija
#;„Высоко“ (2005)
## Vysoko
## Korabli
## Otpusti menya
## Stop
## Procshaj, moya lyubov'
## Poka
## Vse dlya tebya
## Bezhat', letet'
## Prosti za lyubov'
## Ya s toboj
## Believe me
#;„Prosti Za Lyubov“ (2005) Albumas įrašytas kartu su seserimi Lena Savičeva
## Prosti za lyubov' (Ty serdtse moe)
## Vysoko
## Believe me
## Procshaj, moya lyubov'
## Vysoko (remix)
## Korabli
## Believe me (video edit)
## Proschajte, korabli
## Vysoko
## Ya s toboj ecshe ne tantsevala
## Ty mne milej samykh luchshikh druzej
## Shkol’nitsa
## Den' rozhdeniya
## SMS
## Ty ne takoj kak vse
## Malen’kij tsvetok
## Ya ostanus' s toboj
## Novyj god
## Skazochnyj prints
#;„Если в сердце живёт любовь“ (2005)
## Esli v serdtse zhivet lyubov'
## Vysoko Live
## Korabli Live
## Otpusti menya Live
## Stop Live
## Procshaj, moya lyubov' Live
## Poka Live
## Vse dlya tebya Live
## Bezhat', letet' Live
## Prosti za lyubov' Live
## Ya s toboj Live
#;„Магнит“ (2006)
## Privet
## Otpusti
## Esli v serdtse zhivet lyubov'
## Zdravstvuj, eto ya
## Legkie
## Malo
## Vinograd
## Kak tvoi dela
## Ya khochu v tvoi glaza
## Sed’moe nebo
## Esli v serdtse zhivet lyubov' (NeoMaster Remix)
## Legkie (Navigator Remix)
## Sed’moe nebo (Andrei Harchenko Remix)

## Nuorodos

* Oficialus puslapis 
* Oficialus fanų klubo puslapis 
*
Chuck Eidson

**Čakas Eidsonas** (; g. 1980 m. spalio 10 d.) – JAV krepšininkas.

2008 metais su Vilniaus Lietuvos Rytu LKL iškovojo antrą vietą čempionate. 2009 m. laimėjo Prezidentų, LKF, BBL ir ULEB Cup taures. Tais pačiais metais tapo naudingiausiu ULEB Cup sezono žaidėju (MVP), BBL finalinio ketverto MVP, LKL trenerių buvo pripažintas sezono geriausiu, bei tapo žvaigždžių dienos mačo naudingiausiu žaidėju.

2009 m. liepos 13 d. pasirašė dvejų metų kontraktą su Tel Avivo "Maccabi" klubu. 2011 m. birželio 22 d. pasirašė dvejų metų sutartį su Barselonos klubu. 2012 m. rugpjūčio 20 d. pasirašė dvejų metų sutartį su Rusijos Kazanės "Uniks" klubu.

## Šaltiniai
Magmos židinys

**Magmos židinys** (magmos kamera, magmos rezervuaras) - didelis išsilydžiusių uolienų (magmos) telkinys po žemės pluta. Šiame telkinyje susidaro labai didelis slėgis, kuris laikui bėgant gali suskaldyti aplinkines kietas uolienas, taip susikuriant išeigoms, per kurias magma kyla į paviršių, galiausiai išeidama į Žemės paviršių per ugnikalnio išsiveržimą. Dauguma ugnikalnių yra virš tokių magmos židinių.

Magmos židinius yra sudėtinga aptikti, todėl dauguma žinomų yra esantys geologiniu požiūriu negiliai plutoje - 1-11 km gylyje.

## Magmos dinamika
Būdama mažiau tanki nei aplinkinės uolienos, magma kyla pro uolienose esančius plyšius. Nesant praeigos, magma susitelkia į vieną vietą, suformuodama magmos židinį. Iš apačios kylanti magma spaudžia židinio tūrį, taip didėjant slėgiui židinio viduje.

Magmai liekant židinyje ilgą laiką, ji gali stratifikuotis, t. y. susiluoksniuoti dėl mažesnio tankio komponentų kilimo į paviršių, ir tankesnių medžiagų grimzdimo žemyn. Taip pat gali pradėti vėsti, tada magmos komponentai, kurių lydymosi temperatūra yra aukštesnė, susikristalizuoja, ypatingai arčiau magmos rezervuaro kraštų, ir susidaro vėl tankesnės medžiagos masyvai, kurie taip pat grimsta žemyn (pvz., olivinas). Jeigu vėliau vyksta ugnikalnio išsiveržimas, toks susisluoksniavimas išlieka ir ugnikalnio išmetamose medžiagose. Pvz., Vezuvijaus 79 m. išsiveržimo nuosėdos sudarytos iš storo pemzos sluoksnio iš viršutinė magmos židinio dalies, padengto pemzos sluoksniu iš gilesnės židinio dalies.

Magmos židinyje besikristalizuojantys mineralai taip pat išskiria dujas (daugiausiai vandens garus), kurios buvo ištirpusios skystoje uolienų fazėje. Dujų išsiskyrimas dar labiau padidina židinio slėgį, kas gali sukelti ugnikalnio išsiveržimą. Taip pat padidina likusio lydalo klampumą (padidėja silikatų koncentracija duotam kiekiui). Vykstant tokiai stratifikacijai, dujos linkę telktis židinio viršutinio regiono magmoje, kuri tuo tarpu tampa klampesnė, kas gali sukelti galingesnį išsiveržimą nei būtų magmos židiniui nesusisluoksniavus.

Per išsiveržimą neišėjusi magma palengva atvėsta ir kristalizuojasi, suformuodama intruzinės uolienos masyvą, sudarytą iš granito bei gabro.

Dažnai ugnikalnis gali „turėti“ kelis magmos židinius, vieną labai giliai po žeme, iš kurio kylanti magma papildo kitą arčiau viršūnės ugnikalnyje esantį mažesnį magmos židinį.

Magmos židinių buvimo vietas galima nustatyti seismologijos pagalba, kadangi žemės drebėjimų generuotos seisminės bangos per skystas uolienas sklinda mažesniu greičiu nei per kietas, tad pagal seisminių bangų matavimus galima apskaičiuoti magmos telkinius.

Ugnikalniui išsiveržus, magmos židinyje sumažėja, o aplinkinės uolienos sugriūva į jį. Jei išmetamas ypatingai didelis magmos kiekis, gali susmukti visas paviršius, taip susidarant kalderai.
Kaupos

**Kaupos** – kaimas Rietavo savivaldybėje, 6 km į rytus nuo Tverų, šalia kelio Tverai–Varniai. Išlikęs Kaupų piliakalnis, vadinamas Kapkalniu. Tai pailga, apie 9 m aukščio kalva, kurios viršuje – maždaug 65 m ilgio ir 15 m pločio aikštelė. Piliakalnis paskelbtas valstybinės reikšmės archeologijos paminklu.

## Gyventojai

1923 m. kaime buvo 23 sodybos, jose gyveno 186 žmonės.

## Šaltiniai
Pajomantis

**Pajomantis** – kaimas Rietavo savivaldybėje, 1,5 km į šiaurės rytus nuo Žemaičių plento. Seniūnaitijos centras. Veikia Pajomančio pradinė mokykla (nuo 1936 m.; dabar Tverų mokyklos skyrius). Pro kaimą eina kelias , atšaka į Dalgus. Toliau šiaurės vakaruose dunkso Taukolydžių miškas.

## Istorija

Kaime gyventa jau VI a. Tai įrodo kapinynas, esantis apie 300 m į kairę nuo kelio Tverai–Žemaičių plentas. Šis archeologijos paminklas gerokai apardytas. Jis paskelbtas valstybinės reikšmės archeologijos paminklu.

## Gyventojai

## Šaltiniai
Dalgai

**Dalgai** – kaimas Rietavo savivaldybėje, 6 km nuo Tverų, 8 km į šiaurės vakarus nuo Laukuvos. Iš kaimo plika akimi matomi tolumoje esantys Laukuvos bažnyčios, vandentiekio bokštai. Kaimo pakraštyje yra istorijos paminklas – V–VII a. senkapiai (šiuo metu apleistas).

## Istorija

Kaimas minimas 1565 m.

## Gyventojai

## Šaltiniai
Kelno 99ers

**Kelno „99ers“** – Vokietijos krepšinio klubas, įsikūręs Kelno mieste. 2006–2007 m. sezone komanda dalyvavo Eurolygos varžybose, namų rungtynes žaisdama Diuseldorfo mieste, 6400 žiūrovų talpinančioje arenoje. 2007–2008 m. sezone dalyvauja ULEB taurės turnyre.

Nors klubas įkurtas tik 1999 m., jau spėjo tapti Vokietijos čempionu (2006 m.), tris kartus laimėti šalies taurę (2004, 2005 ir 2007 m.), bei kartą supertaurę (2006 m.).

Nuo 2001 iki 2007 m. vasaros klubo pagrindinis rėmėjas buvo *[[RheinEnergie]]* bendrovė, jos vardu šiuos šešis sezonus klubas ir vadinosi.

## Nuorodos

* Oficialus klubo tinklalapis
* Basketball-Bundesliga.de tinklalapio puslapis apie klubą 
* ULEBCup.net tinklalapio puslapis apie klubą
Aurelijus iš Kartaginos

**Aurelijus** (*Aurelius*, m. apie 430 m.) – Kartaginos arkivyskupas ir Afrikos bažnyčios primas (apie 391–430 m.), šventasis. Buvo šv. Augustino amžininkas ir draugas, sušauktaisiais 20 sinodų reikšmingai paveikęs bažnyčios drausmę bei kultą ir kovojęs su donatizmu ir pelagionizmu.
Aurelijus Viktoras

**Aurelijus Viktoras** (*Sextus Aurelius Victor* arba *Victorinus* g. apie 320 m. – m. apie 390 m.) – IV a. istorikas. Jo veikalas *Ceasares* (361) apima laikotarpį nuo Augusto iki Konstancijaus II. Jam taip pat priskiriami yra: *Epitome de Caesaribus*, *Origo gentis Romanae*, *De viris illustribus*, tačiau dėl šių kūrinių autorystės abejojama.
Aureolė

**Aureolė** ( – spindįs ar auksinis vainikas), **šviesratis**, **nimbas** – šviesus ratas, vaizduojamas aplink figūrų paveiksluose ir statulų galvas. Tobulumo ir amžinumo simbolis. Seniau krikščionių kankinių galvos būdavo puošiamos laurų vainiku, tai buvo laimėjimo ženklas. VIII–IX a. šventiesiems pradėtos dėti aureolės. Didesnei garbei išreikšti dedama ne tik šviesi juosta, bet net platus ratas. Beatifikuotieji su aureole nevaizduojami, tuo juos norima atskirti nuo šventųjų, kanonizuotųjų. Kadangi aureolė yra amžinumo simbolis, anksčiau ji buvo dedama ir ant popiežių, karalių galvos.

## Šaltiniai
* Lietuviškoji enciklopedija. II tomas. Kaunas: Spaudos fondas, 1934.- p.262-263.
Aurichas

**Aurichas** () – miestas Vokietijoje, Žemutinėje Saksonijoje, Auricho rajone, prie Emso-Jadės kanalo.

## Istorija
1059 m. minimas kaip *Arica*, 1430 m. atiteko grafui Cirksenai, 1744 m. Prūsijai, 1809 m. olandams, 1810 m. prancūzams ir 1815 m. Hanoveriui. 1866 m. miestą prijungė Prūsija. 1931 m. gyveno 6 300 gyv.

## Žymūs gyventojai
* Rudolf Christoph Eucken (1846–1926 m.) – 1908 m. Nobelio literatūros premijos laureatas
* Karl Heinrich Ulrichs (1825–1895 m.) – LGBT teisių gynėjas, rašytojas
* Friedrich August Peter von Colomb (1775–1854 m.) – Prūsijos generolas
* Yitzhak Raveh (1906–1989 m.) – Izraelio teisėjas
Auriga

**Auriga** – senovės romėnų vežėjas, kuris dalyvaudavo paprastai keturiais arkliais kinkytų dviračių vežimų lenktynėse. Valdydamas keletą arklių ir stovėdamas ant nedidelės vežimo lentelės turėjo parodyti daug ištvermės, vikrumo, fizinės jėgos.

Auriga taip pat vadintas vergas, dvikinkiais lengvais vežimai vežiojęs svarbius romėnus, dažniausiai karinius vadus. Aurigos būdavo kruopščiai atrenkami iš patikimų vergų.

Manoma, kad auriga vadindavo vergą, kuris triumfo metu laikydavo laurų vainiką virš triumfuojančiojo galvos, stovėdamas už nugaros, taip pat turėjusį nuolat šnibždėti *Memento homo* (atmink, kad tesi žmogus).

## Nuorodos ir šaltiniai
*Rome and art
Kolimos ugnikalnis

**Kolima** () – aktyvus ugnikalnis pietų Meksikoje, Kolimos ir Chalisko valstijose, Meksikos vulkanų ašyje, 125 km į pietus nuo Guadalacharos. Aukštis 3850 m. Kolima – vulkanų kompleksas, sudarytas iš aukščiausios, seniausios bet nebeaktyvios Nevado de Kolimos viršukalnės, aktyvaus 3860 m aukščio Fuego de Kolimos kūgio ir dar keleto kraterių.

Per išsiveržimus gerokai keičiasi kraterio dydis ir ugnikalnio aukštis (XX a. vid. 4625 m – XXI a. pr. 3850 m). Fumarolės. Kolimos ugnikalnis ir jį supančios apylinkės yra nacionalinis parkas.

Kolima nuo 1576 m. išsiveržė daugiau negu 40 kartų. Paskutiniai išsiveržimai vyko 1991, 1998-99 m. ir nuo 2001 m. tęsiasi iki šiol. Iš ugnikalnio veržiasi lava, galingų išsiveržimų metu paskleidžiami piroklastai, išmetami vulkaniniai pelenai. 2005 m. Kolima 5 km spinduliu mėtė vulkanines bombas.

## Šaltiniai

## Nuorodos

* Ugnikanių duomenų bazė
Kolima

**Kolima** () reiškia:

* Kolima – Meksikos valstija;
* Kolima – miestas Meksikoje;
* Kolimos ugnikalnis – ugnikalnis Meksikoje.
Ažukarklinė

**Ažukarklinė** – kaimas Ignalinos rajono savivaldybėje, Dūkšto šiaurės vakarinėje pašonėje, į vakarus nuo Parsvėto ežero. Seniūnaitijos centras.

## Istorija

1932 m. Ažukarklinėje buvo 60 gyventojų.

## Gyventojai

## Šaltiniai
94 Aurora

**Aurora** – asteroidas, žymimas 94 numeriu. Ryškumas vidutinės opozicijos metu 11,3. Vidutinis atstumas nuo Saulės 3,16 astronominių vienetų. Siderinis periodas 5,6 metų.

Pavadinimas suteiktas pagal romėnų aušros deivę Aurorą.
Aurunkai

**Aurunkai** (, ) – italikų gentis, prieš įsigalint Romai gyvenusi į pietryčius nuo Romos. Maždaug IV a. pr. m. e. nukariauta ir sunaikinta romėnų.

Aurunkai priklausė oskų etninei ir kalbinei grupei. Aurunkai gyveno į pietus nuo volskų, Lacijaus ir Kampanijos sandūroje, tarp Lirio ir Volturno upių. Jų sostinė buvo *[[Sesa Aurunka|Suessa Aurunca]]*. Priešistoriniais laikais kol aurunkai nebuvo išstumti iš Kampanijos samnitų ir sidicinų, jų gyvenama teritorija buvo žymiai platesnė ir tęsėsi iki pat Kampanijos lygumos.

## Šaltiniai
Hipertermofilai

**Hipertermofilai** – organizmai, gyvenantys ypač karštoje aplinkoje, kur temperatūros viršija 60&nbsp;°C, optimali temperatūra 80&nbsp;°C. Iš šiuo metu žinomų labiausiai karščiui tolerantiškas neseniai atrastas štamas 121, kurio populiacija laboratorinėmis sąlygomis autoklave pasidaugino 121&nbsp;°C temperatūroje. Hipertermofilai yra ekstremofilų pogrupis. Dauguma priklauso Archėjų karalystei, nors yra ir bakterijų. Daugelis hipertermofilų taip pat gali ištverti ir kitokias kraštutines sąlygas, kaip aukštas rūgštingumas ar radiacija.

Hipertermofilai pirmą kartą atrasti 1960 m. Jeloustouno nacionalinio parko, Vajominge, karštosiose versmėse. Nuo to laiko atrasta daugiau nei 50 hipertermofilų rūšių. Ištvermingiausi žinomi organizmai gyvena ant hiperkarštų hidroterminių angų sienelių vandenynų gilumoje, jiems išgyvenimui reikalinga bent 90&nbsp;°C temperatūra.

Natūralioje aplinkoje gyvenančių hipertermofilų, toleruojančių didesnę nei 121&nbsp;°C temperatūrą, kol kas nėra atrasta, nors manoma, kad tokių gali būti, tačiau mažai tikėtina, kad mikroorganizmai galėtų išgyventi aukštesnėse nei 150&nbsp;°C temperatūrose, kadangi tokiose temperatūrose DNR ir kitų gyvybei svarbių molekulių jungtys pradeda skilti.

Kai kurie hipertermofilai:
* *Pyrolobus fumarii*, archėjos, gyvenančios 113&nbsp;°C Atlanto vandenyno hidroterminėse angose.
* *Methanopyrus kandleri*, archėjos, 80 – 100&nbsp;°C Korteso jūroje.
* *Pyrococcus furiosus*, archėja, 100&nbsp;°C, pirmą kartą atrasta Italijoje netoli vulkaninės angos.
* *Geothermobacterium ferrireducens*, bakterija, gyvenanti 65 – 100&nbsp;°C Jeloustouno nacionaliniame parke.
* *Aquifex aeolicus*, bakterija, 85 – 95&nbsp;°C Jeloustouno nacionaliniame parke.

## Nuorodos
* Apie štamą 121, ''Guardian'', 2003
Piroklastinis srautas

**Piroklastinis srautas** (*nuée ardente*) – vulkaninių pelenų, karštų dujų ir kitų uolienų greitai judantis srautas, susijęs su kai kurių ugnikalnių išsiveržimais. Srauto greitis siekia iki 700 km/h. Srauto viduje temperatūra siekia 100–1000&nbsp;°C. Paprastai piroklastinis srautas sklinda žemyn ugnikalnio šlaitais.

Piroklastinis srautas gali susidaryti, kai:
* sprogsta ugnikalnis
* sugriūna vulkaninis kupolas
* intensyviai iš lavos skiriasi dujos
* įvyksta nusėdusių piroklastų staigus kolapsas.

Piroklastinių srautų dydis įvairus – nuo kelių šimtų kubinių metrų iki daugiau nei tūkstančio kubinių kilometrų. Dažniausiai piroklastiniai srautai yra 1-10 kubinių kilometrų dydžio ir slenka jie keliolika kilometrų.

Žymiausi piroklastiniai srautai:

* Vezuvijaus išsiveržimas 79 metais,
* Šv. Elenos kalno išsiveržimas 1980 m.
* Katmajaus išsiveržimas 1912 m.
* Sufriero kalvų ugnikalnis 1995 m.
Šilo tiltas

**Šilo tiltas** – tiltas per Nerį Vilniuje, jungiantis Antakalnį ir Žirmūnus.

## Istorija
Pirmasis tiltas (buvo žinomas kaip **Antakalnio tiltas**) šioje vietoje pastatytas tarpukariu, lenkų okupacijos laikais, skirtas siauruoju geležinkeliu gabenti karinę amuniciją į Šilo gatvėje esančius bunkerius, bei pėstiesiems. Antrojo pasaulinio karo metais tiltu vaikščioti civiliams buvo uždrausta. 1944 m. liepos 7 d. SS bataliono vokiečiai, vadovaujami pulkininko leitenanto Valterio Titelio, traukdamiesi iš Vilniaus tiltą susprogdino.

1999 m. naująjį tiltą pastatė UAB „Tilsta“, o statyba dėl ekonominio sunkmečio užtruko beveik dešimtmetį.

## Galerija

Vaizdas:Silo tiltas.jpg|2008 m.
Vaizdas:Šilo tiltas 1.JPG|2013 m.


## Šaltiniai
Cormorant

**Cormorant** () – bepiločio lėktuvo projektas, šiuo metu vykdomas JAV kompanijos „Lockheed Martin“. Juo ketinama sukurti visiškai naujo tipo lėktuvą, pakylantį ir nusileidžiantį į povandeninius laivus šiems tebesant po vandeniu. Orlaivis pavadintas pagal paukštį – kormoraną. Lėktuvą būtų galima naudoti žvalgybai, taip pat apginkluoti nedidelio veikimo nuotolio ginklais. 

„Cormorant“ būtų paleidžiamas iš povandeninio laivo tūbų, anksčiau skirtų raketų su branduolinėmis galvutėmis leidimui. Kad tilptų į lėktuvų formai nepritaikytus vamzdžius, šis modelis galės suskleisti sparnus. Paleistas iš laivo ir nerdamas link paviršiaus, lėktuvas išskleis sparnus ir pasiruoš skrydžiui. Iškilęs į vandens paviršių, jis bus pakeliamas į orą specialiomis raketomis ir toliau tęs skrydį pats. Povandeninis laivas jo nelauks toje pačioje vietoje, kadangi lėktuvo pakilimas iš vandens potencialiai ją jau išdavė priešui. Įvykdęs misiją, „Cormorant“ susisieks su laivu ir gaus naujas jo buvimo koordinates. Tada nusileis ant vandens paviršiaus netoliese, ir specialus robotas jį gražins atgal. 

Lėktuvas tikriausiai bus gaminamas iš titano ir plastiko, o vidus užpildytas aukšto slėgio dujomis. Tai padės atlaikyti vandens slėgį 46 m gylyje, iš kur jis bus paleidžiamas. Taip pat, šios medžiagos apsaugos lėktuvą nuo korozijos. 

„Kormoranas“ svers apie 4 tonas. 

## Nuorodos
*popsci.com 
*darpa.mil
Trabant

**Trabant** (vok. „palydovas”, pagerbiant 1957 m. paleistą pirmąjį dirbtinį žemės palydovą) – automobilis, gamintas 1957–1991 metais Rytų Vokietijos „VEB Sachsenring Automobilwerke Zwickau” gamykloje Cvikau mieste. Buvo eksportuojamas į visas komunistinio bloko šalis. Tai buvo automobilis, kurį galėjo sau leisti nusipirkti (gerai sutaupęs) darbininkų klasės atstovas.

Automobilis kompaktiškas, į jį telpa 4 suaugusieji ir lagaminai. Nepaisant to, kad jis buvo ne pačios geriausios kokybės, o iš po variklio dažnai eidavo dūmai, jis tapo pozityvių pasikeitimų Rytų Vokietijoje simboliu.

Trabanto kėbulo gamyboje buvo panaudota duroplasto medžiaga. Automobilis tapo pirmu pasaulyje, pagamintu iš antrinių žaliavų. Variklio galingumas siekė 19 arklio jėgų, vėlesni modeliai – 26 arklio jėgų. Greitis iki 90 km/val. Automobilis svėrė tiek, kad jį galėjo panešti du stiprūs suaugę vyrai.

Iš viso buvo pagaminta daugiau nei 3 milijonai trabantų.
Valakampių tiltas

**Valakampių tiltas** (arba ***Valakupių tiltas***) – gelžbetoninis tiltas per Nerį Vilniuje. Ilgiausias Vilniaus tiltas. Turi 6 tarpatramius. Ilgiausias jų, siekiantis 100 m, eina virš upės, antrasis yra kairiajame krante, likę keturi – dešiniajame. Aukščiau, prieš srovę, susiformavusi Valakampių atodanga.

## Istorija

Pastatytas 1972 m. Iki 1975 m. buvo ilgiausias visoje Lietuvoje, jį nurungė pastatytas (atidarytas 1978 m.) Jurbarko tiltas per Nemuną, kuris ir šiandien yra ilgiausias automobilių tiltas Lietuvoje. 2025 m. tiltas rekonstruotas.

## Galerija

Valakupiu tiltas.jpg|2008 m.
Neris nuo Valakampių tilto.JPG|Vaizdas nuo tilto į Nerį (šiaurėn)


## Šaltiniai
Vloclaveko Anwil

**Vloclaveko Anwil** – Lenkijos krepšinio klubas, įkurtas Vloclaveko mieste ir dalyvaujantis Lenkijos pirmenybėse.

## Istorija

### Pasiekimai vietinėse varžybose

Nors klubas įkurtas tik 1991 m., jis greitai rado kelią į Lenkijos krepšinio elitą. Jau 1992–1993 m. sezone ekipa debiutavo aukščiausioje šalies lygoje ir sugebėjo pasiekti finalą, kuriame pralaimėjo čempionais tapusiems Vroclavo „Śląsk“ krepšininkams. Šį pasiekimą „Anwil“ pakartojo ir kitąmet, o pirmąjį savo titulą iškovojo 1994–1995 m. sezone, laimėdamas Lenkijos nacionalinę taurę. Tą patį sezoną šalies pirmenybėse Vloclaveko klubas prie savo trofėjų prisidėjo ir bronzos medalius.

1995–1996 m. sezone apgynę iškovotą šalies taurės trofėjų, kito savo laimėjimo turėjo laukti iki 2003 m., kuomet pirmą kartą tapo šalies čempionais. 2006–2007 m. sezone „Anwil“ krepšininkai sugebėjo laimėti du titulus – trečiąjį kartą nacionalinės taurės varžybas bei pirmą kartą Lenkijos Supertaurę.

Aukščiausias klubo pasiekimas – 2003 m. iškovotas šalies čempionų vardas.

### Pasiekimai tarptautinėse varžybose

Dideliais laimėjimais tarptautinėje arenoje Lenkijos klubas pasigirti negali. Aukščiausias pasiekimas 2000 m. – Saportos taurės pusfinalio etapas. Ekipa taip pat kelis kartus yra pasiekusi Saportos taurės ketvirtfinalio barjerą, bei kartą – Koračo taurės ketvirtfinalį.
2007–2008 m. sezone „Anwil“ dalyvavo ULEB taurės varžybose.

## Pasiekimai

* Lenkijos čempionas (2): 2003, 2018;
* Lenkijos taurės laimėtojas (3): 1995, 1996, 2007;
* Lenkijos Supertaurė (2): 2007, 2017;

## Pavadinimų kaita

* Provide (1991-1992);
* Nobiles (1992-1996);
* Nobiles-Azoty (1996-1997);
* Anwil-Nobiles (1997-1998);
* Nobiles-Anwil (1998-1999);
* Anwil (nuo 1999).
Bambergo Baskets

**Bambergo „Baskets”** – Vokietijos krepšinio klubas, įsikūręs Bambergo mieste ir žaidžiantis šalies pirmenybėse. Nuo 2006 m. iki 2023 m. klubas vadinosi buvusio generalinio remėjo vardu – **„Brose Baskets”** ir **„Brose Bamberg”**.

## Istorija
Po 2005 m. pergalės Vokietijos čempionate klubas kitą sezoną dalyvavo Eurolygos varžybose, kuriose iškrito po antrojo etapo.
2006–2007 m. sezone klubas dalyvaudamas ULEB taurės turnyre dukart susitiko su Vilniaus „Lietuvos ryto“ ekipa, bei pasidalino po pergalę, tačiau grupėje likęs 5-oje vietoje į atkrintamąsias varžybas nepateko.
Po 2007 m. triumfo nacionalinėse pirmenybėse, „Brose Baskets“ 2007–2008 m. sezone sugrįžo į Eurolygą, kur su petraukomis žaidė iki 2017–2018 m. sezono pabaigos.

2023 m. birželį ilgametis klubo rėmėjas ir pagrindinis akcininkas įmonė *Brose Fahrzeugteile GmbH & Co. KG* perleido turėtas klubo akcijas ir atsisakė teisių į komandos pavadinimą. 2023 m. liepą klubui suteiktas **Bamberg Baskets** pavadinimas.

### Komandos pavadinimai
* FC 01 Bamberg (1955–1988 m.)
* TTL Bamberg (1988–1995 m.)
* TTL uniVersa Bamberg (1995–2000 m.)
* TSK uniVersa Bamberg (2000–2003 m.)
* GHP Bamberg (2003–2006 m.)
* Brose Baskets (2006–2016 m.)
* Brose Bamberg (2016–2023 m.)
* Bamberg Baskets (2023 m.–)

## Logotipai

Brose Baskets Logo.svg|2006–2016 m.
Bamberg-baskets-logo.svg|2023 m.–


## Pasiekimai
* (**9**) Vokietijos Bundeslyga: 2004–05, 2006–07, 2009–10, 2010–11, 2011–12, 2012–13, 2014–15, 2015–16, 2016–17 m.
* (**7**) Vokietijos krepšinio taurė: 1992, 2010, 2011, 2012, 2017, 2019, 2026 m.
* (**5**) Vokietijos supertaurė: 2007, 2010, 2011, 2012, 2015 m.
* 2-oji Vokietijos krepšinio lyga: 1983–84 m.

## Treneriai
Žymesni komandos treneriai:

*  Dirkas Bauermannas (2001–2008 m.)
*  Chrisas Flemingas (2008–2014 m.)
*  Andrea Trinchieri (2014–2018 m.)
*  Luca Banchi (2018 m.)
*  Ainaras Bagatskis (2018–2019 m.)


## Nuorodos
* www.brosebaskets.de (Brose Baskets tinklalapis)
* www.jako - arena.com  (Brose Baskets žaidimo vieta)
Chimki (krepšinio klubas)

**Maskvos srities „Chimki“** – Rusijos krepšinio klubas, įsikūręs Maskvos priemiestyje Chimkuose. Klubas rungtyniauja 2-oje Rusijos lygoje

## Istorija
Chimkų klubas įkurtas 1997 m., pirmajame sezone debiutavo regioninėje Rusijos krepšinio lygoje. Joje užėmusi pirmąją vietą, krepšinio komanda pateko į Rusijos krepšinio superlygą ir jau pirmajame sezone pakliuvo į geriausių komandų dešimtuką. Vėliau komanda varžėsi Koračo taurės turnyre.

2002–2003 m. komanda sustiprėjo ir Rusijos superlygoje užėmė 3 vietą. Tarptautinėje arenoje „Chimki“ pradėjo rungtyniauti FIBA Iššūkio taurėje bei ULEB Europos taurėje, kur nesyk pateko tarp pajėgiausių komandų. 2006 m. „Chimki“ pasiekė Rusijos krepšinio lygos ir Rusijos taurės finalus, tačiau abiejuose iš jų krito prieš Maskvos „CSKA“. 2009–2010 m. „Chimki“ debiutavo „Eurolygoje“. Vėliau vėl grįžo į Europos lygą, kurią laimėjo du kartus. 2016–2017 m. Aleksejus Švedas paskelbtas „7DAYS EuroCup“ naudingiausiu žaidėju, o „Chimki“ pasiekė Europos taurės ketvirtfinalį ir VTB finalą. Nuo 2017–2018 m. vėl rungtyniauja „Eurolygoje“.

2020–2021 m. sezone „Chimki“ užėmė paskutinę vietą „Eurolygoje“ (tik 4 pergalės – naujo formato lygos antirekordas), o VTB lygoje liko septinti. Dėl prastos finansinės padėties, skolų klubas turėjo atleisti daugelį žaidėjų ir pasitraukė iš VTB lygos.

## Titulai
* Rusijos taurės laimėtojai: 2008 m., 2 vieta – 2006 m.
* ULEB Europos taurės laimėtojai: 2012, 2015 m., 2 vieta – 2009 m.
* Rusijos krepšinio čempionatas (Superlyga, VTB lyga): 2 vieta – 2006, 2008, 2009, 2010, 2011, 2012, 2013, 2015, 2017, 2018, 2019 m.
* FIBA Iššūkio taurė: 2 vieta – 2006 m.
* VTB lyga (kaip gretutinė): 2011 m.

## Lietuviai
Žaidėjai:
* Robertas Javtokas (2009–2010 m.)
* Paulius Jankūnas (2009–2010 m.)
Treneriai:
* Kęstutis Kemzūra (2007–2008 m.)
* Rimas Kurtinaitis (2011–2016, 2019–2021 m.)

## Treneriai
*  Sergejus Jelevičius (1997–2007 m.)
*  Kęstutis Kemzūra (2007–2008 m.)
*  Serdžas Skarijola (2008–2010 m.)
*  Olegas Meleščenka (2010–2011 m.)
*  Rimas Kurtinaitis (2011–2016, 2019–2021 m.)
*  Duško Ivanovičius (2016–2017 m.)
*  Giorgas Barcokas (2017–2019 m.)
*  Andrejus Malcevas (2021–)

## Šaltiniai
Savaiminis žmogaus užsidegimas

**Savaiminis žmogaus užsidegimas** () – tariamas reiškinys, kuomet žmogaus kūnas užsidega be išorinės liepsnos poveikio.

Nėra nei vieno patikimai dokumentuoto tokio atvejo, o mokslo požiūriu šis fenomenas nėra įmanomas. Tačiau savaiminio žmogaus užsidegimo koncepcija labai paplitusi populiariojoje kultūroje, eskaluojama įvairiuose mistiniuose filmuose ir serialuose (pvz., Psi Factor ar The X-Files), o jai paaiškinti yra pasiūlytos kelios pseudomokslinės hipotezės. Mokslinės teorijos pasiūlytos tik paaiškinti atvejams, kai žmogaus užsidegimo priežastis nėra visiškai aiški, tačiau jose atmetama „savaiminio“ užsidegimo idėja ir figūruoja išoriniai liepsnos šaltiniai, pavyzdžiui, cigaretė.

Viena iš pseudomokslinių teorijų, žinoma bent jau nuo XVII a., savaiminį užsidegimą aiškina didžiuliu išgerto alkoholio kiekiu. Ji buvo aprašyta ir 1852 m. Charles Dickens novelėje „Bleak House“ kaip vieno veikėjo mirties priežastis.

Daugumoje šiuolaikinių istorijų figūruoja policininkai ar gaisrininkai, radę kambaryje visiškai sudegusį kūną ir nesuprantantys, kaip tai galėjo atsitikti, nes pats kambarys yra sveikas.

Iš tiesų žmogaus kūnas yra labai nedegus. Didžiąją jo dalį sudaro vanduo, o iš likusios dalies degios medžiagos yra tik dujos ir riebalai. Kremavimui reikalinga bent 870 laipsnių Celsijaus temperatūra, kurioje kūnas laikomas apie dvi valandas.

Savaiminio užsidegimo reiškinys buvo parodijuotas serialo South Park serijoje „Spontaneous Combustion“.

## Nuorodos

* Skeptic's Dictionary: Spontaneous human combustion
Bydgoščiaus Astoria

**Bydgoščiaus Astoria** (lenk. *Astoria Bydgoszcz*) – Lenkijos krepšinio klubas iš Bydgoščiaus (lenk. *Bydgoszcz*), 2009–2010 m. sezone žaidęs stiprumą Lenkijos lygoje bei ją laimėjęs. 2010–2011 m. sezone klubas dalyvauja pirmoje Lenkijos lygoje.

## Pasiekimai
* 2003–2004: 8 vieta trečioje Lenkijos lygoje
* 2004–2005: 6 vieta trečioje Lenkijos lygoje
* 2005–2006: 9 vieta trečioje Lenkijos lygoje
* 2006–2007: 1 vieta trečioje Lenkijos lygoje
* 2007–2008: 4 vieta antroje Lenkijos lygoje
* 2008–2009: 3 vieta antroje Lenkijos lygoje
* 2009–2010: 1 vieta antroje Lenkijos lygoje
* 2010–2011: 13 vieta pirmoje Lenkijos lygoje

* 1991–1992: Koračo taurė

## Pavadinimų kaita
Astoria (-1990), Weltinex (1990–1991), Polfrost Astoria (1991–1992), Domar Astoria(1994–1997), Samsung (1994–1995), BFM (1995–1996), Kujawiak-Astoria (1997-20000), Astoria (2000–2002), Wody Mineralne Ostromecko / Astoria (2002–2007), KPSW Astoria (2007-)

## Lietuvos krepšininkai rungtyniavę klube
* Arvydas Čepulis
* Andrius Jurkūnas
* Aivaras Kiaušas
* Kęstutis Marčiulionis
* Tomas Gaidamavičius
* Dominykas Domarkas
* Augenijus Vaškys
* Tomas Venskūnas
* Paulius Petrilevičius

## Nuorodos
* Oficiali svetainė
Akiniai

**Akiniai** – ant veido uždedamas lengvas optinis įtaisas, pro kurį žiūrima.

Akinių rūšys pagal funkciją:
* regos korekcijos akiniai – gerinantys regą.
* apsauginiai akiniai – apsaugantys akis nuo galimų pažeidimų.
** saulės akiniai – akiniai patamsintais stiklais, saugantys akis nuo nuo per ryškios šviesos.
** motociklininko akiniai – saugo akis nuo vėjo, dulkių, smulkių lekiančių objektų, vabzdžių.
** 3D akiniai – skirti trimačiam vaizdui sukurti.

Akinių rūšys pagal uždėjimo būdą:
* akiniai su kojelėmis – akiniai padedami ant nosies, o kojelės užkabinamos už ausų
* akiniai su dirželiais – akiniai vietoj kojelių turi dirželį (*apygalvę*), kuris juosia galvą.

## Regos korekcijos akiniai
Tai akiniai, skirti regos defektams (miopijai, toliaregystei, astigmatizmui) kompensuoti.

Paprastai susideda iš dviejų rėmelyje sujungtų lęšių, kurie dedami ant nosies ir yra prilaikomi kojelių, kurios dedamos ant ausų. Akiniai gali būti naudojami ir kitais tikslais – estetiniais, apsaugos nuo saulės, mechaninių ir cheminių dalelių.

Stikliniai lęšiai regėjimui pagerinti naudoti nuo viduramžių. 1746 m. lęšius įdėjus į specialius rėmelius atsirado dabartiniai akiniai.

Akinių rėmeliai pagal lęšių montavimo būdą skirstomi į:
* *Uždaro tipo rėmeliai* – kai lęšis visiškai apgaubtas rėmeliu,
* *tvirtinami valu* – lęšis dalinai apgaubtas rėmeliu, dalinai prilaikomas valo,
* *tvirtinami varžteliais* – lęšiai ir rėmelis sujungiami varžteliais.

## Šaltiniai
Bydgoščius

**Býdgoščius**  (, , ) – aštuntasis pagal dydį Lenkijos miestas, miestas-apskritis, Lenkijos šiaurinėje dalyje, prie Brda ir Vyslos upės. Kujavijos Pamario vaivadijos sostinė. 339 tūkst. gyventojų (2021 m. su priemiesčiais 470 tūkst.). Veikia Kazimiero Didžiojo universitetas, Muzikos Akademija (konservatorija), žymus operos teatras Opera Nova, filharmonija Filharmonia Pomorska, Ignaco Paderevskio oro uostas.

Elektronikos, elektrotechnikos, maisto, chemijos, tekstilės, siuvimo, odos, popieriaus, poligrafijos, medienos apdirbimo, baldų pramonė. Dviračių, laivų įrangos, kepyklų, šaldymo įrangos, staklių, automatinių presų gamyba, metalo apdirbimas. Geležinkelio riedmenų gamyba (PESA Bydgoszcz SA įmonė). Akordeonų fabrikas.

## Sportas
### Futbolas
* SP Zawisza Bydgoszcz (futbolas)

### Lengvoji atletika
2008 m. mieste vyko pasaulio jaunimo lengvosios atletikos čempionatas, 1999 m. vyko pasaulio jaunučių čempionatas, 2003 m. vyko Europos iki 23 metų čempionatas, 1979 m. vyko Europos jaunimo čempionatas.

### Krepšinis
* Bydgoščiaus Astoria

## Šaltiniai
Donatas Imbras

**Donatas Imbras** (g. 1979 m. spalio 11 d. Klaipėdoje) – daugkartinis Lietuvos, Europos ir pasaulio vicečempionas, karatė Kiokušin mokyklos ir sporto klubo „Budora” prezidentas.

## Biografija
1986–1998 m. mokėsi Naujosios Akmenės „Ramučių” vidurinėje mokykloje. 1999–2003 m. studijavo Šiaulių universitete, kūno kultūros ir sporto pedagogiką (bakalauras). 2003–2005 m. tęsė studijas Šiaulių universitete, sporto pedagogika ir rekreacijos pagrindai (magistras).

1989 m. Naujosios Akmenės rajone pradėjo sportuoti Kiokušin karatė klube „Energija” (treneris Vladimiras Silvaško). 2006 m. Vilniuje įkūrė Kiokušin karatė mokyklą „Budora”.

### Titulai
* 6 kartus Lietuvos čempionas – 1995 m. (N. Akmenė); 1999, 2001, 2002 ir 2004 m. (Kaunas).
* Absoliutus Lietuvos čempionatas be svorio kategorijų – 2002 m. (Kaunas).
* 5 kartus Europos čempionas: 2003 m. (Kaunas); 2004 m. (Plovdivas, Bulgarija); 2007 m. (Vilnius) ; 2010 m. (Logrono, Ispanija); 2011 m. (Vilnius)
* 2 kartus pasaulio vicečempionas: 2005 m. (Osaka, Japonija), 2007 m. (Tokijas, Japonija)

## Pasaulio čempionatas
2005 metų birželį Donato Imbro medalių kolekcija pasipildė dviem apdovanojimais. Kūno kultūros ir sporto departamente kartus su kitais svarias pergales tarptautinėse varžybose iškovojusiais sportininkais jis apdovanotas medaliu už sporto pergales, Donatas Imbras neslėpė esąs kovingai nusiteikęs ir žadėjo siekti naujų pergalių. Birželio viduryje įveikęs būrį varžovų šios sporto šakos meistrų tėvynėje, Japonijos mieste Osakoje, Donatas Imbras iškovojo pasaulio kiokušin karatė vicečempiono titulą. Dukart Europos čempionas, supersunkiasvoris pusfinalyje sensacingai nokautavo pasaulio čempioną Kunihiro Suzuki. Finale jis taškais pralaimėjo galingiausiam japonų kovotojui Takayuki Tsukagoshi.

2007 metais spalio 14 d. D. Imbras pakartojo šį pasiekimą. Finale jis pralaimėjo tam pačiam Tagayuki Tsukagoshi.

## Pomėgiai ir visuomeninė veikla
Donatas Imbras dalyvauja VšĮ „Kultūros artelė“ organizuojamuose edukaciniuose – socialiniuose ir kultūros projektuose su negalią turinčiais Lietuvos vaikais ir jaunimu. Jo pomėgiai – muzika, knygų skaitymas, poilsis gamtoje, kelionės.

## Klubas „Budora“
Donatas Imbras 2006 metais Vilniuje įkūrė kiokušin karate klubą „Budora“. Šis sporto klubas susilaukė didelio populiarumo Vilniaus Baltupių vidurinėje mokykloje. „Budora“ klubo treniruotės ir toliau sėkmingai vyksta Baltupiuose ir Pašilaičiuose.Taip pat ir Vilniaus inžinerijos licėjuje.

## Nuorodos
* Interviu su Donatu Imbru 
* "Kovos klubo" interviu su Donatu Imbru 
* Video interviu po 2007 metų Pasaulio čempionato